| **Når jeg mener …** | **da sier jeg …** |
| --- | --- |
| området som skiller et land fra et annet |  |
| å binde seg til, å komme nærmere |  |
| en del-mengde, en part av |  |
| en person som er på flukt (fra krig og livs-fare) |  |
| her: en alvorlig uenighet mellom grupper |  |
| å flykte, å haste bort fra |  |
| året før det som er nå, forrige år |  |
| en person som kjemper imot myndigheter |  |
| å trenge seg inn i et land ved bruk av soldater og våpen |  |
| å gi fra seg kontrollen til noen som er sterkere |  |
| å si nei til, å ikke godta |  |
| en grav med flere døde mennesker i |  |
| en stats-borger i Ukraina |  |
| å ta med makt |  |
| en person som er død |  |
| ei øy som er delvis festet til fast-landet |  |

Én av fem har rømt fra Ukraina det siste året

Løsning Klar Tale nr. 8 / 2023

# Spørsmål og svar:

# 1: Hva skjedde natt til 24. februar 2022?

# Svar: Russland invaderte Ukraina. Krigen mange hadde fryktet, var i gang.

# 2: Hvor mange har flyktet ut av Ukraina?

Svar: 8,1 millioner har flyktet til andre land, ifølge tall fra FN.

# 3: Hvilke land har tatt imot mange flyktninger?

# Svar: Polen har tatt imot mange flyktninger. Landet har i dag omtrent 1,6 millioner ukrainere. I Russland er det omtrent 2,8 millioner ukrainere. Ukraina hevder de er tvunget dit, men Russland avviser dette.

4: Hva skjedde i Butsja?

# Svar: I april i fjor reiste russerne fra den lille byen Butsja i Ukraina. Funnene sjokkerte verden. De fant masse-graver der, og flere hundre vanlige folk var blitt drept.

# 5: Hva heter presidenten som nektet å signere en avtale med EU? Svar: Han heter Viktor Janukovytsj.

#

# 6: Hvordan reagerte Russland på at han måtte slutte?

# Svar: De tok Krim-halvøya og hjalp opp-rørere i Øst-Ukraina i kampen mot myndighetene i landet.

#

# 7: Hva heter dagens president i Ukraina?Svar: Han heter Volodymyr Zelenskyj.

8: Hva kan du fortelle om Ukrainas historie?

# Svar: Landet ligger i Øst-Europa og var en del av Sovjet-unionen fra 1922 til 1991, da unionen ble opp-løst. Ukraina ville da bli et selvstendig land. Det bor både ukrainere og etniske russere i landet. Både ukrainsk og russisk språk er i bruk.

**Oppgave: Sett ordene på rett sted i teksten. Fasit**

 Konflikten mellom øst og vest

Ukraina er **i** Europa. Russland er landets nabo i øst. I Ukraina bor det både etniske russere **og** ukrainere.

Noen ukrainere **som** snakker russisk, følte at Ukraina var blitt mer fiendtlig mot Russland. Mange ønsket seg nærmere Russland.

Andre ukrainere, spesielt dem i vest, ville **knytte** seg til Europa. Ukraina har grense både til Russland og til Europa. Valget mellom Europa og Russland har vært med på å skape en vond **konflikt**.

Forholdet mellom **Vesten** (Europa og USA spesielt) og Russland er også vanskelig. Slik har det vært i flere tiår.

Russland **invaderte** Ukraina 24. februar **i fjor**. Men konflikten er mye eldre. Mange sier at krigen startet da Russland annekterte Krim-**halvøya** i 2014.

Det er usikkert hva lederne i Russland er redde for. Vil de beskytte russere i Ukraina? Er de redde for Vesten sitt forsvars-samarbeid **Nato**? Og USA sin mektige posisjon i verden? Eller er russisk president Vladimir Putin redd for demokrati? Mulige for-klaringer er mange.

Tirsdag snakket Putin til folket hjemme i Russland. Da ga presidenten Vesten skylda for krigen. Og at Vesten truer Russland. Det er ingen som angriper Russland, svarte USA like etter. De avviser på-standen.

*Kilder: NTB, FN*

-------------

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.